title: 2014/815/EÚ: Rozhodnutie Európskeho parlamentu a Rady z 22. októbra 2014 o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/003 ES/Aragónsko – činnosti reštaurácií a pohostinstiev zo Španielska)

text:
               20.11.2014

               SK

               Úradný vestník Európskej únie

               L 333/17

         ROZHODNUTIE EURÓPSKEHO PARLAMENTU A RADY
   z 22. októbra 2014
   o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/003 ES/Aragónsko – činnosti reštaurácií a pohostinstiev zo Španielska)

      (2014/815/EÚ)

   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (2), a najmä na jeho článok 12,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (3), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu veľkých štrukturálnych zmien v usporiadaní svetového obchodu v dôsledku globalizácie, v dôsledku pokračovania celosvetovej finančnej a hospodárskej krízy, ktorou sa zaoberá nariadenie Európskeho parlamentu a Rady (ES) č. 546/2009 (4), alebo v dôsledku novej celosvetovej finančnej a hospodárskej krízy, a pomôcť im pri ich opätovnom začleňovaní do trhu práce.

               (2)

               EGF nesmie prekročiť maximálnu ročnú sumu 150 miliónov EUR (v cenách z roku 2011), ako sa stanovuje v článku 12 nariadenia (EÚ, Euratom) č. 1311/2013.

               (3)

               Španielsko predložilo 21. februára 2014 žiadosť o mobilizáciu EGF v súvislosti s prepúšťaním (5) v 661 podnikoch, ktorých činnosť patrí podľa klasifikácie NACE Revision 2 do divízie 56 (činnosti reštaurácií a pohostinstiev) (6) a ktoré pôsobia v regióne na úrovni NUTS 2 Aragónsko (ES24), pričom túto žiadosť doplnilo o dodatočné informácie podľa článku 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)

               EGF by sa mal preto mobilizovať s cieľom poskytnúť finančný príspevok vo výške 960 000 EUR v súvislosti so žiadosťou predloženou Španielskom,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2014 sa mobilizuje Európsky fond na prispôsobenie sa globalizácii s cieľom poskytnúť sumu 960 000 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 22. októbra 2014

            Za Európsky parlament

            predseda

         M. SCHULZ

            Za Radu

            predseda

         B. DELLA VEDOVA

      (1)  Ú. v. EÚ L 347, 20.12.2013, s. 855.

      (2)  Ú. v. EÚ L 347, 20.12.2013, s. 884.

      (3)  Ú. v. EÚ C 373, 20.12.2013, s. 1.

      (4)  Ú. v. EÚ L 167, 29.6.2009, s. 26.

      (5)  V zmysle článku 3 písm. a) nariadenia o EGF.

      (6)  Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1).


title: Rozhodnutie Rady 2005/765/SZBP z 3. októbra 2005 o uzavretí dohody vo forme výmeny listov medzi Európskou úniou a vládou Indonézie o úlohách, postavení, výsadách a imunitách Pozorovateľskej misie Európskej únie v Acehu (Indonézia) (Acehská pozorovateľská misia – APM) a jej personálu

text:
               29.10.2005

               SK

               Úradný vestník Európskej únie

               L 288/59

         ROZHODNUTIE RADY 2005/765/SZBP
   z 3. októbra 2005
   o uzavretí dohody vo forme výmeny listov medzi Európskou úniou a vládou Indonézie o úlohách, postavení, výsadách a imunitách Pozorovateľskej misie Európskej únie v Acehu (Indonézia) (Acehská pozorovateľská misia – APM) a jej personálu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Rada 9. septembra 2005 prijala jednotnú akciu 2005/643/SZBP o Pozorovateľskej misii Európskej únie v Acehu, Indonézii (Acehská pozorovateľská misia – APM) (1).

               (2)

               Článok 7 jednotnej akcie ustanovuje, že postavenie personálu Acehskej pozorovateľskej misie v Indonézii, ak je to vhodné, vrátane výsad, imunít a ďalších záruk potrebných na plnenie a hladké fungovanie tejto misie, sa má dohodnúť v súlade s postupom ustanoveným v článku 24 zmluvy.

               (3)

               Na základe oprávnenia, ktoré Rada 18. júla 2005 udelila predsedníctvu, aby v prípade budúcich misií civilného krízového riadenia EÚ, ak je to potrebné, v spolupráci s generálnym tajomníkom/vysokým splnomocnencom otvorilo rokovania s hostiteľskými krajinami s cieľom uzavrieť dohody o postavení misií civilného krízového riadenia Európskej únie na základe vzorovej dohody o postavení misie civilného krízového riadenia Európskej únie v hostiteľskom štáte (SOMA), predsedníctvo v spolupráci s generálnym tajomníkom/vysokým splnomocnencom dojednalo dohodu vo forme výmeny listov s vládou Indonézie o úlohách, postavení, výsadách a imunitách Pozorovateľskej misie Európskej únie v Acehu (Indonézia) (Acehská pozorovateľská misia – APM) a jej personálu.

               (4)

               Dohoda vo forme výmeny listov by sa mala schváliť v mene Európskej únie,

         ROZHODLA TAKTO:
   Článok 1
   Dohoda vo forme výmeny listov medzi Európskou úniou a vládou Indonézie o úlohách, postavení, výsadách a imunitách Pozorovateľskej misie Európskej únie v Acehu (Indonézia) (Acehská pozorovateľská misia – APM) a jej personálu sa týmto schvaľuje v mene Európskej únie.
   Text dohody vo forme výmeny listov je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody s cieľom zaviazať Európsku úniu.
   Článok 3
   Toto rozhodnutie sa uverejní v Úradnom vestníku Európskej únie.
   Článok 4
   Toto rozhodnutie nadobúda účinnosť dňom jeho prijatia.

      V Luxemburgu 3. októbra 2005

            Za Radu

            predseda

         D. ALEXANDER

      (1)  Ú. v. EÚ L 234, 10.9.2005, s. 13.
    ---documentbreak---

               29.10.2005

               SK

               Úradný vestník Európskej únie

               L 288/60

         PREKLAD
   DOHODA
   vo forme výmeny listov medzi Európskou úniou a vládou Indonézie o úlohách, postavení, výsadách a imunitách Pozorovateľskej misie Európskej únie v Acehu (Indonézia) (Acehská pozorovateľská misia – APM) a jej personálu
   Vaša Excelencia,
   Mám tu česť potvrdiť prijatie Vášho listu zo 14. septembra 2005 a jeho príloh o úlohách, postavení, výsadách a imunitách Acehskej pozorovateľskej misie (APM), ktorý znie takto:
   „
         S odvolaním sa na Váš list s dátumom 9. september 2005, mám tu česť potvrdiť úlohy a mandát Acehskej pozorovateľskej misie (APM), ktoré sú ustanovené v odstavci 2 Vašich listov uvedených v prílohe I.
         Chcel by som Vám tiež oznámiť, že na podporu plnenia mandátu APM, ktorá sa zriadila medzi vládou Indonézskej republiky a Hnutím za slobodný Aceh podľa Memoranda o porozumení (MoP), ktoré bolo podpísané v Helsinkách 15. augusta 2005 s cieľom zabezpečiť mierové, komplexné a udržateľné riešenie problému v Acehu v rámci unitárnej Indonézskej republiky, potrebuje APM právny rámec ako základ pre plnenie svojho mandátu.
         Mám teda tú česť navrhnúť právny rámec, ktorým by sa riadilo postavenie, výsady a imunity APM a jej personálu na účely plnenia ich mandátu, ktorý je ustanovený v prílohe II. Čo sa týka vlády Indonézie vychádza tento právny rámec z indonézskeho zákona č. 2 z 25. januára 1982 o ratifikácii dohovoru o osobitných misiách, New York 1969.
         Bol by som rád, ak by ste v mene Európskej únie potvrdili, či prijímate dané ustanovenia a tiež svoj súhlas s tým, že tento list a jeho prílohy tvoria spolu s Vašou odpoveďou právne záväzný nástroj medzi vládou Indonézie a Európskou úniou. Tento nástroj nadobúda platnosť dňom podpísania Vašej odpovede. V prípade, že bude Váš list doručený neskôr, vláda Indonézie ho začne predbežne vykonávať od 15. septembra 2005. Môže sa meniť a dopĺňať a jeho platnosť skončí 15. marca 2006, pokiaľ sa po vzájomnej dohode nepredĺži na ďalšie obdobie do šiestich mesiacov.
         Ustanovenia, ktorými sa riadi, výsady a imunity APM a jej personálu, zostanú v platnosti do odchodu personálu APM z Indonézskej republiky a, v prípade, že existujú, nevyrovnané pohľadávky, do ich konečného vyrovnania podľa bodu 16 prílohy II.
         Vaša Excelencia, prijmite, prosím, vyjadrenie mojej najhlbšej úcty.
         S hlbokou úctou,

               Yusril Ihza Mahendra
               minister zahraničných vecí a. i.

         PRÍLOHA I
         V Bruseli 9. septembra 2005
         Vážený pán minister,
         S odvolaním sa na Váš list z 12. júla 2005, v ktorom pozývate Európsku úniu zúčastniť sa Acehskej pozorovateľskej misie (APM), a svoju odpoveď naň z 22. júla 2005, v ktorom potvrdzujem, že EÚ so svojou účasťou v zásade súhlasí, mám tu česť Vám oznámiť, že Rada EÚ 9. septembra 2005 prijala jednotnú akciu, ktorou sa ustanovuje právny rámec účasti EÚ na APM.
         Vzhľadom na memorandum o porozumení (MoP), ktoré 15. augusta 2005 podpísala indonézska vláda a Hnutie za slobodný Aceh, a na zriadenie Acehskej pozorovateľskej misie (APM) by som chcel potvrdiť, že APM bude vykonávať tieto úlohy:
         APM monitoruje vykonávanie záväzkov, ktoré prijali strany MoP.
         APM najmä:

                     a)

                     monitoruje odzbrojovanie Hnutia za slobodný Aceh a odovzdávanie jeho zbraní;

                     b)

                     monitoruje premiestňovanie neorganických vojenských síl a neorganických policajných jednotiek;

                     c)

                     monitoruje reintegráciu aktívnych členov Hnutia za slobodný Aceh;

                     d)

                     monitoruje situáciu a poskytuje pomoc v oblasti ľudských práv;

                     e)

                     monitoruje proces zmeny právnych predpisov;

                     f)

                     rozhoduje v sporných prípadoch amnestie;

                     g)

                     vyšetruje sťažnosti a údajné porušovanie MoP a rozhoduje o nich;

                     h)

                     nadväzuje a udržiava kontakt a dobrú spoluprácu so stranami.

               Navrhoval by som, aby sa v prípade potreby vedúci APM a zástupcovia Vašej vlády dohodli na vykonávacích dojednaniach.
         Po porade našich zástupcov by som Vás chcel vyzvať k začatiu výmeny listov o postavení, výsadách a imunitách APM a jej personálu.
         Teším sa na pokračovanie úzkej spolupráce s Vami a Vašou vládou.
         Prijmite, prosím, vyjadrenie mojej najhlbšej úcty.
         S hlbokou úctou,

            Javier SOLANA

         PRÍLOHA II
         Ustanovenia o postavení, výsadách a imunitách Acehskej pozorovateľskej misie (APM)
          1.   Na účely právneho rámca APM sa uplatňujú tieto vymedzenia pojmov

                     a)

                     ‚APM’ alebo ‚misia’ znamená Acehskú pozorovateľskú misiu v provincii Nanggroe Aceh Darussalam, ktorú zriadila Európska únia a prispievajúce krajiny ASEAN-u v súlade s memorandom o porozumení (MoP) medzi vládou Indonézskej republiky a Hnutím za slobodný Aceh podpísaným 15. augusta 2005, vrátane jej zložiek, prvkov, ústredia, personálu a zariadení, ktoré sú rozmiestnené na území Indonézskej republiky a ktoré sú určené pre APM;

                     b)

                     ‚vedúci misie’ znamená vedúceho misie APM;

                     c)

                     ‚personál APM’ znamená vedúceho misie/hlavného zástupcu vedúceho misie, personál dočasne pridelený členskými štátmi EÚ a inými európskymi štátmi a prispievajúcimi krajinami ASEAN-u, medzinárodných pracovníkov, ktorých APM prijala na zmluvnom základe, ktorí sú určení na prípravu, podporu a vykonávanie misie, a personál, ktorý vykonáva misiu pre vysielajúci štát alebo inštitúciu EÚ v rámci misie. Nezahŕňa zmluvných dodávateľov alebo miestny personál;

                     d)

                     ‚ústredie’ je hlavné ústredie APM v Banda Acehu;

                     e)

                     ‚vysielajúci štát’ je ktorýkoľvek členský štát EÚ, iné európske štáty alebo prispievajúca krajina ASEAN-u, ktoré vyslali personál na misiu APM;

                     f)

                     ‚zariadenia’ sú všetky budovy, priestory a pozemky potrebné na výkon činností misie APM, ako aj na ubytovanie personálu APM;

                     g)

                     ‚miestny personál’ je personál pozostávajúci zo štátnych príslušníkov Indonézskej republiky alebo osôb s trvalým pobytom v nej.

                2.   Všeobecné ustanovenia

                     a)

                     APM a personál APM dodržiava zvrchovanosť, územnú celistvosť, národnú jednotnosť a politickú nezávislosť Indonézskej republiky v súlade s Chartou Organizácie Spojených národov.

                     b)

                     APM a personál APM prísne dodržiava nestrannosť, objektivitu, nezávislosť vo vykonávaní svojho mandátu a úloh a dodržiava vnútroštátne zákony a iné predpisy Indonézskej republiky vrátane miestnych zákonov a iných právnych predpisov v provincii Nanggroe Aceh Darussalam.

                     c)

                     Pri vykonávaní svojej misie sa personál APM zdrží akéhokoľvek konania, ktoré je nezlučiteľné s jej charakterom a účelom. Personál APM nenosí zbrane.

                     d)

                     Pokiaľ ide o výkon jej funkcií, je misia APM samostatná. Hostiteľský štát rešpektuje unitárny charakter misie APM.

                     e)

                     Vedúci misie pravidelne informuje Ministerstvo zahraničných vecí o menách a počte príslušníkov personálu, ktorý sa považuje za nutný na zabezpečenie nestranného, objektívneho a dôveryhodného sledovania celého vykonávania Memoranda o porozumení medzi indonézskou vládou a Hnutím za slobodný Aceh.

                3.   Identifikácia

                     a)

                     Príslušníkom personálu APM sa poskytne identifikačný preukaz APM, prostredníctvom ktorého ich možno identifikovať a ktorý sú povinní vždy nosiť so sebou. Misia APM poskytne príslušným orgánom indonézskej vlády vzor identifikačného preukazu APM.

                     b)

                     Vozidlá a iné dopravné prostriedky, ktoré používa personál misie APM, sa označia znakom APM a musia sa nahlásiť miestnej polícii. Všetky prostriedky bude využívať len personál APM a miestny personál, ktorý zamestnala misia.

                     c)

                     Misia APM má právo vyvesiť vlajky EÚ a prispievajúcich krajín ASEAN-u vo svojom hlavnom ústredí, vo svojich oblastných štáboch a iných zariadeniach spolu s vlajkou Indonézskej republiky. Insígnie APM možno podľa rozhodnutia vedúceho misie vyvesiť v priestoroch misie APM, na vozidlách a civilnom odeve.

                4.   Prekračovanie hraníc a pohyb na území hostiteľského štátu

                     a)

                     Personál APM, majetok a dopravné prostriedky APM prekračujú hranice Indonézskej republiky cez oficiálne hraničné priechody, námorné prístavy a medzinárodné letové koridory. Pre výnimky na lekársku a pohotovostnú evakuáciu platia dojednania podľa bodu 19.

                     b)

                     Indonézska vláda umožní APM a personálu APM vstup na územie Indonézskej republiky a odchod z neho vrátane poskytnutia nevyhnutných povolení na pobyt na území Indonézskej republiky počas trvania misie. S identifikačným preukazom uvedeným v bode 3 písm. a) je personál APM vyňatý z pasovej a colnej kontroly, vízových a imigračných predpisov a akejkoľvek formy imigračnej kontroly v Indonézskej republike, s výnimkou pasovej kontroly pri vstupe na územie Indonézskej republiky a pri odchode z nej.

                     c)

                     Personál APM nepodlieha právnym predpisom Indonézskej republiky, ktoré upravujú registráciu a kontrolu cudzincov, nezískava však žiadne právo na získanie trvalého pobytu alebo bydliska na území Indonézskej republiky.

                     d)

                     Majetok a dopravné prostriedky APM, ktoré vstupujú na územie Indonézskej republiky, prechádzajú ním alebo z neho vystupujú na účely podpory APM, sú oslobodené od všetkých požiadaviek na predloženie inventárnych súpisov alebo iných colných dokladov a od všetkých kontrol, pokiaľ neexistujú závažné dôvody predpokladať, že obsahujú tovar, ktorý zakazuje zákon alebo ktorý podlieha kontrole podľa karanténnych predpisov Indonézskej republiky. Takáto kontrola sa uskutoční iba za prítomnosti splnomocneného zástupcu APM.

                     e)

                     Personál APM môže viesť motorové vozidlá, riadiť plavidlá a lietadlá pod podmienkou, že má platný národný alebo medzinárodný vodičský preukaz, oprávnenie na riadenie lodí alebo lietadiel. Indonézska vláda uznáva platnosť takýchto preukazov alebo oprávnení bez dane alebo poplatku.

                     f)

                     Vozidlá a lietadlá, ktoré sa používajú na účely misie, nepodliehajú miestnym licenčným alebo registračným požiadavkám. Naďalej sa uplatňujú príslušné medzinárodné a vnútroštátne normy a právne predpisy týkajúce sa preletov, pristávania a riadenia letovej prevádzky. Ak je to potrebné, uzavrú sa vykonávacie dojednania v súlade s bodom 19.

                     g)

                     APM a personál APM spolu so svojimi vozidlami, lietadlami alebo akýmikoľvek inými dopravnými prostriedkami, vybavením a zásobami sa môžu voľne a neobmedzene pohybovať na území provincie Nanggroe Aceh Darussalam a ostatných častiach územia Indonézskej republiky, ktoré podliehajú indonézskym zákonom a iným právnym predpisom týkajúcim sa pásiem, do ktorých je vstup zakázaný alebo sa reguluje z dôvodu národnej bezpečnosti.

                     h)

                     Personál APM a miestny personál zamestnaný APM môže na účely misie používať cesty, mosty, trajekty, letiská a prístavy bez toho, aby platil clá, poplatky, mýta, dane alebo iné poplatky, okrem poplatkov za služby, ktoré poskytuje súkromný sektor. APM nie je oslobodená od primeraných poplatkov za služby, o ktoré požiada, a ktoré jej boli poskytnuté, za podmienok, ktoré sa vzťahujú na služby poskytované personálu Indonézskej republiky.

                5.   Výsady a imunity APM, ktoré udeľuje indonézska vláda

                     a)

                     Zariadenia APM sú nedotknuteľné. Zástupcovia indonézskej vlády do nich nesmú vstúpiť bez súhlasu vedúceho misie.

                     b)

                     Zariadenia APM, ich vybavenie a ostatný majetok v nich, ako aj dopravné prostriedky požívajú imunitu voči prehliadke, zabaveniu, zadržaniu alebo exekúcii.

                     c)

                     APM, jej majetok a aktíva bez ohľadu na to, kde sa nachádzajú alebo kto je ich držiteľom, požívajú imunitu voči každej forme súdneho konania.

                     d)

                     Archív a dokumenty APM, vrátane multimediálnej podpory v konvenčnej alebo v digitálnej forme, sú bez ohľadu na ich miesto vždy nedotknuteľné.

                     e)

                     Úradná korešpondencia APM je nedotknuteľná. Úradná korešpondencia je všetka korešpondencia týkajúca sa misie a jej funkcií.

                     f)

                     Indonézska vláda odsúhlasí bezcolný dovoz a vývoz, ako aj oslobodenie od vnútroštátneho zdaňovania výrobkov, majetku, materiálu a vybavenia, ktoré APM dováža do hostiteľskej krajiny, alebo ktoré v nej APM získala pri výkone svojich služobných povinností.

                     g)

                     Indonézska vláda povoľuje vstup tovaru pre misiu a udelí naň výnimku z uplatňovania všetkých ciel, poplatkov, mýta, daní a podobných nákladov okrem poplatkov za skladovanie, dopravu a iné poskytnuté služby.

                6.   Výsady a imunity personálu APM, ktoré udeľuje indonézska vláda

                     a)

                     Personál APM nepodlieha žiadnej forme zatknutia alebo zadržania.

                     b)

                     Dokumenty, korešpondencia a majetok personálu APM požívajú nedotknuteľnosť s výnimkou opatrení na exekúciu, ktoré sú povolené podľa bodu 6 písm. f).

                     c)

                     Personál APM za všetkých okolností požíva imunitu voči trestnej právomoci Indonézskej republiky. Imunity voči trestnej právomoci personálu APM sa môže vysielajúci štát alebo dotknutá inštitúcia EÚ podľa okolností vzdať. Takéto vzdanie sa musí byť vždy výslovne vyjadrené.

                     d)

                     Personál APM požíva imunitu voči občianskej a správnej právomoci Indonézskej republiky, pokiaľ ide o názory vyslovené alebo napísané a o všetky činy vykonané pri výkone služobných funkcií. Ak sa proti personálu APM začne akékoľvek občianskoprávne konanie pred akýmkoľvek súdom Indonézskej republiky, ihneď o tom bude upovedomený vedúci misie a príslušný orgán vysielajúceho štátu alebo inštitúcia EÚ. Pred začatím konania pred súdom vedúci misie a príslušný orgán vysielajúceho štátu alebo inštitúcia EÚ súdu potvrdí, či daný čin spáchal príslušník personálu APM pri výkone služobných funkcií. Ak bol čin spáchaný pri výkone služobných funkcií, konanie sa nezačne. Ak čin nebol spáchaný pri výkone služobných funkcií, konanie môže pokračovať. Potvrdenie vedúceho misie a príslušného orgánu vysielajúceho štátu alebo inštitúcie EÚ je záväzné pre súdnu právomoc Indonézskej republiky, ktorá ho nemôže napadnúť. Začatie konania zo strany príslušníka personálu APM mu bráni v odvolávaní sa na imunitu voči súdnej právomoci v súvislosti s akýmkoľvek protinárokom, ktorý je priamo spojený s hlavným nárokom.

                     e)

                     Príslušníci personálu APM nie sú povinní poskytnúť svedeckú výpoveď.

                     f)

                     Vo vzťahu k príslušníkovi personálu APM nemožno prijať opatrenia na exekúciu okrem prípadu, keď sa proti nemu začne občianskoprávne konanie, ktoré sa nevzťahuje na jeho služobné funkcie. Majetok personálu APM, ktorý potvrdí veliteľ misie ako potrebný na plnenie služobných funkcií, je oslobodený od zabavenia na účely splnenia povinnosti uloženej rozsudkom, rozhodnutím alebo rozkazom. V občianskoprávnych konaniach personál APM nepodlieha obmedzeniam osobnej slobody alebo iným obmedzujúcim opatreniam.

                     g)

                     Imunita príslušníkov personálu APM voči súdnej právomoci Indonézskej republiky ich neoslobodzuje od súdnej právomoci príslušných vysielajúcich štátov.

                     h)

                     Personál APM je v súvislosti so službami poskytovanými APM oslobodený od ustanovení o sociálnom zabezpečení, ktoré môžu platiť v Indonézskej republike.

                     i)

                     Personál APM je oslobodený od akejkoľvek formy zdaňovania mzdy a požitkov v Indonézskej republike, ktoré mu vypláca APM alebo vysielajúci štát, ako aj od zdaňovania akéhokoľvek príjmu, ktorý nepochádza od vlády Indonézskej republiky.

                     j)

                     Indonézska vláda povolí v súlade s takými zákonmi a inými právnymi predpismi, aké môže prijať, vstup tovaru pre osobnú potrebu personálu APM a udelí výnimku z uplatňovania všetkých ciel, daní a súvisiacich poplatkov okrem poplatkov za skladovanie, dopravu a podobné služby. Indonézska vláda povolí aj vývoz takéhoto tovaru. Personál APM je podľa právnych predpisov Indonézskej republiky oslobodený od DPH a daní pri nákupe tovaru a služieb na domácom trhu.

                     k)

                     Osobná batožina personálu APM je oslobodená od kontroly, pokiaľ neexistujú závažné dôvody predpokladať, že obsahuje tovar, ktorý nie je pre osobnú potrebu personálu APM alebo tovar, ktorého dovoz alebo vývoz zakazuje právo alebo ktorý podlieha kontrole podľa právnych predpisov o karanténe Indonézskej republiky. Takáto kontrola sa uskutoční iba za prítomnosti dotknutého príslušníka personálu APM alebo splnomocneného zástupcu APM.

                7.   Miestny personál
         Členovia miestneho personálu, ktorí sú štátnymi príslušníkmi alebo majú trvalý pobyt v hostiteľskom štáte, požívajú výsady a imunity iba v rozsahu, ktorý povoľuje Indonézska republika. Indonézska republika však musí nad týmito osobami vykonávať súdnu právomoc tak, aby pritom neopodstatnene nezasahovala do výkonu funkcií misie.
          8.   Trestná právomoc
         Príslušné orgány vysielajúceho štátu majú právo vykonávať na území hostiteľského štátu všetku trestnú a disciplinárnu právomoc, ktorú im udeľuje právo vysielajúceho štátu vo vzťahu k personálu APM podľa príslušného práva vysielajúceho štátu.
          9.   Bezpečnosť

                     a)

                     Indonézska vláda je prostredníctvom svojich vlastných kapacít plne zodpovedná za bezpečnosť personálu APM.

                     b)

                     Na tieto účely prijme indonézska vláda všetky potrebné opatrenia na ochranu a bezpečnosť APM a jej personálu. Akékoľvek osobitné ustanovenia navrhnuté indonézskou vládou sa musia pred ich vykonaním dohodnúť s vedúcim misie.

                     c)

                     Evakuáciu personálu APM zo zdravotných dôvodov môžu zabezpečiť súkromní zmluvní dodávatelia z hlavných letísk; bezpečnostné sily indonézskej vlády sú však zodpovedné za evakuáciu zo zdravotných dôvodov z terénnych stanovísk v provincii Nanggroe Aceh Darussalam na hlavné letiská. Zmluvný partner APM môže v naliehavých situáciách po predchádzajúcom oznámení orgánov indonézskej vlády vykonať evakuačné úlohy z terénnych stanovísk na hlavné letiská. Na evakuačnom procese sa môže zúčastniť zdravotnícky personál indonézskej vlády.

               10.   Odev
         Personál APM nosí podľa pravidiel, ktoré vydá vedúci misie, civilný odev s charakteristickým označením APM.
         11.   Spolupráca a prístup k informáciám a médiám

                     a)

                     Indonézska vláda spolupracuje a podporuje v plnej miere APM a personál APM.

                     b)

                     Na základe žiadosti, ak je to potrebné na plnenie poslania misie a ak je to významné pre mandát APM, poskytne hostiteľský štát personálu APM účinný prístup k:

                                 —

                                 budovám, zariadeniam, miestam a úradným vozidlám pod kontrolou hostiteľského štátu,

                                 —

                                 dokumentom, materiálom a informáciám pod jeho kontrolou.

                           Ak je to potrebné, uzavrú sa dodatočné dojednania uvedené v bode 19.

                     c)

                     Vedúci misie a indonézska vláda sa pravidelne radia a prijímajú vhodné opatrenia na zabezpečenie vzájomného úzkeho prepojenia na každej vhodnej úrovni. Indonézska vláda môže vymenovať styčného úradníka pre APM.

                     d)

                     Vedúci misie má voľný prístup k zástupcom miestnych, národných a medzinárodných médií, aby slobodne vyjadril svoje názory týkajúce sa činností APM a plnenia misie. Médiám bude udelený rovnaký neobmedzený prístup k vedúcemu misie alebo k jeho hovorcovi.

                     e)

                     Vedúci misie má právo využívať dostupné vysielacie systémy a organizácie a má k nim prístup a/alebo má právo zhotovovať a rozširovať svoje správy vlastnými prostriedkami, aby v rámci hraníc svojej misie informoval príslušných poslucháčov v provincii Nanggroe Aceh Darussalam v zmysle dojednaní s príslušnými vysielacími a mediálnymi subjektmi.

                     f)

                     APM má podľa indonézskych zákonov a iných právnych predpisov právnu spôsobilosť na účinné plnenie svojho mandátu, ktorá najmä umožňuje APM otvoriť bankové účty a získať hnuteľný alebo nehnuteľný majetok alebo s ním disponovať a byť účastníkom súdnych konaní.

               12.   Podpora indonézskej vlády a uzatváranie zmlúv

                     a)

                     Indonézska vláda súhlasí, že pomôže APM pri hľadaní vhodných zariadení, ak ju o to požiada.

                     b)

                     Indonézska vláda na základe žiadosti bezplatne poskytne zariadenia vo svojom vlastníctve, ak sú takéto zariadenia k dispozícii a ak sa o ne požiada na účely výkonu správnych a prevádzkových činností APM.

                     c)

                     Indonézska vláda v rámci svojich možností a kapacít pomáha pri príprave, zriadení, výkone a podpore misie vrátane spoločných priestorov a vybavenia pre odborníkov APM.

                     d)

                     Pomoc a podpora misie zo strany indonézskej vlády sa poskytuje za rovnakých podmienok ako pomoc a podpora poskytovaná personálu indonézskej vlády.

                     e)

                     Právo, ktoré sa uplatňuje pri zmluvách, ktoré APM uzavrie v Indonézskej republike, určia príslušné zmluvy.

               13.   Zmena zariadení

                     a)

                     APM je oprávnená stavať, meniť alebo inak upravovať zariadenia podľa svojich prevádzkových požiadaviek v spolupráci s príslušnými indonézskymi orgánmi. Akékoľvek námietky zo strany príslušných indonézskych orgánov sa bezodkladne oznámia APM.

                     b)

                     Za tieto stavby, zmeny alebo úpravy nežiada indonézska vláda od APM odškodnenie.

               14.   Zosnulí príslušníci personálu APM

                     a)

                     Vedúci misie má právo prijať a vykonať vhodné opatrenia na repatriáciu zosnulých príslušníkov personálu APM ako aj ich osobného majetku.

                     b)

                     Bez súhlasu dotknutého štátu a prítomnosti zástupcu APM a/alebo dotknutého štátu sa neuskutoční pitva žiadneho zosnulého príslušníka APM.

                     c)

                     V záujme rýchlej repatriácie zosnulého príslušníka personálu APM indonézska vláda a APM spolupracujú v maximálne možnej miere.

               15.   Komunikácia

                     a)

                     APM má právo používať zariadenia nevyhnutné na plnenie svojho mandátu, ako sú mapy, navigačné pomôcky, pozorovacie prístroje, fotoaparáty, videorekordéry a iné potrebné súvisiace zariadenia.

                     b)

                     APM môže inštalovať a prevádzkovať vysielacie a prijímacie rádiové stanice, ako aj satelitné systémy. Spolupracuje s príslušnými orgánmi indonézskej vlády s cieľom predchádzať konfliktom pri využívaní vhodných frekvencií. Indonézska vláda zaručí bezplatný prístup k frekvenčnému spektru.

                     c)

                     Na účely operácie požíva APM právo neobmedzenej komunikácie prostredníctvom rádia (vrátane satelitného, mobilného alebo prenosného rádia), telefónu, telegrafu, faxu a ostatných prostriedkov, ako aj právo inštalovať zariadenia potrebné na udržiavanie takejto komunikácie v rámci zariadení APM a medzi nimi vrátane kladenia káblov a pozemného vedenia v spolupráci s indonézskymi orgánmi.

                     d)

                     V rámci vlastných zariadení môže APM vykonať úpravy potrebné na doručovanie pošty adresovanej do APM a z nej a/alebo príslušníkom personálu APM a od nich.

               16.   Nároky v prípade úmrtia, zranenia, škody alebo straty

                     a)

                     Indonézska vláda, vysielajúce štáty, APM a personál APM nenesú zodpovednosť za škody alebo straty civilného alebo štátneho majetku, ktoré súvisia s operačnými potrebami, alebo za škody alebo straty spôsobené činnosťami súvisiacimi s občianskymi nepokojmi alebo s ochranou APM.

                     b)

                     S cieľom dosiahnuť priateľské urovnanie sa nároky na náhradu škody alebo straty na civilnom alebo štátnom majetku, na ktoré sa nevzťahuje odsek 1, ako aj nároky v prípade úmrtia alebo zranenia osôb a nároky na náhradu škody alebo straty na majetku APM, postúpia APM prostredníctvom príslušných orgánov indonézskej vlády, pokiaľ ide o škodu, ktorá vznikla právnickým alebo fyzickým osobám z Indonézskej republiky, alebo sa postúpia príslušným orgánom Indonézskej republiky, pokiaľ ide škodu, ktorá vznikla APM alebo jej personálu. Nároky sa môžu týkať obidvoch otázok, ktoré sa týkajú zmluvnej alebo mimozmluvnej zodpovednosti.

                     c)

                     V prípade, že nemožno dosiahnuť priateľské urovnanie, sa nárok podá na komisiu pre nároky, ktorá pozostáva v rovnakej miere zo zástupcov APM a zástupcov indonézskej vlády. Urovnanie nárokov sa dosiahne spoločnou dohodou.

               17.   Spojenie a spory

                     a)

                     Všetky otázky, ktoré vzniknú v súvislosti s vykonávaním ustanovení tejto dohody, spoločne preskúmajú zástupcovia APM a príslušné orgány indonézskej vlády.

                     b)

                     Ak nedôjde k urovnaniu, spory týkajúce sa výkladu alebo vykonávania týchto ustanovení sa urovnajú výlučne diplomatickou cestou.

               18.   Ostatné ustanovenia

                     a)

                     Ak ustanovenia tejto dohody odkazujú na výsady, imunity a práva APM a personálu APM, indonézska vláda je zodpovedná za ich vykonávanie a dodržiavanie zo strany príslušných miestnych orgánov indonézskej vlády.

                     b)

                     Žiadne ustanovenie tejto dohody nemá za cieľ alebo sa nechápe ako výnimka zo žiadnych práv, ktoré môžu náležať vysielajúcemu štátu.

               19.   Vykonávacie dojednania
         Na účely vykonávania týchto ustanovení môžu prevádzkové, správne a technické otázky podliehať osobitným dojednaniam, ktoré sa uzavrú medzi vedúcim misie a správnymi orgánmi indonézskej vlády.
      “
   Mám tu česť v mene Európskej únie potvrdiť, že obsah Vášho listu a jeho príloh je pre Európsku úniu prijateľný a že v súlade s Vaším návrhom tvorí Váš list a jeho prílohy spolu s touto odpoveďou právne záväzný nástroj. Ako sa ustanovuje vo Vašom liste, tento nástroj vstúpi do platnosti dňom podpísania tohto listu. Rád by som využil túto príležitosť a poďakoval sa indonézskej vláde za to, že súhlasila s predbežným vykonávaním tohto návrhu od 15. septembra 2005.
   Bol by som Vám vďačný, keby ste mi mohli potvrdiť prijatie tohto listu.
   Prijmite, prosím, vyjadrenie mojej najhlbšej úcty.

      Javier SOLANA

      c.c: Dr. N. Hassan Wirajuda
      Minister for Foreign Affairs


title: Rozhodnutie Európskeho parlamentu a Rady 848/2004/ES z 29. apríla 2004 ustanovujúce akčný program spoločenstva na podporu organizácií aktívnych na európskej úrovni v oblasti rovnosti medzi mužmi a ženami

text:
Dôležité právne oznámenie

|

32004D0848

Úradný vestník L 157 , 30/04/2004 S. 0018 - 0032

		Rozhodnutie Európskeho parlamentu a Rady 848/2004/ESz 29. apríla 2004ustanovujúce akčný program spoločenstva na podporu organizácií aktívnych na európskej úrovni v oblasti rovnosti medzi mužmi a ženamiEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 13 ods. 2,so zreteľom na návrh Komisie,so zreteľom na stanovisko Európskeho hospodárskeho a sociálneho výboru [1],konajúc v súlade s postupom ustanoveným v článku 251 zmluvy [2],keďže:(1) princíp rovnosti medzi mužmi a ženami je základným princípom právneho systému spoločenstva, určený v článku 2 a článku 3 ods. 2 zmluvy a vysvetlený judikatúrou Súdneho dvora Európskych spoločenstiev. Podľa zmluvy rovnosť medzi mužmi a ženami je jednou zo špecifických úloh a cieľov spoločenstva a spoločenstvo túto rovnosť aktívne podporuje vo všetkých oblastiach činností spoločenstva;(2) článok 13 ods. 1 zmluvy oprávňuje Radu prijať primerané opatrenia na boj proti všetkým druhom diskriminácie založeným medzi iným na pohlaví. Podľa článku 13 ods. 2, ak Rada prijíma stimulačné opatrenia, okrem harmonizácie zákonov a nariadení členských štátov, na podporu opatrení prijatých členskými štátmi, aby prispela k dosiahnutiu tohto cieľa, má konať v súlade s postupom uvedeným v článku 251 zmluvy;(3) článok 21 Charty základných práv Európskej únie zakazuje akúkoľvek diskrimináciu na základe pohlavia a článok 23 ustanovuje princíp rovnosti medzi mužmi a ženami vo všetkých oblastiach;(4) skúsenosti z opatrení na úrovni spoločenstva ukazujú, že presadzovanie rovnosti pohlaví v praxi vyžaduje kombináciu opatrení a najmä kombináciu legislatívnych a praktických opatrení navrhnutých tak, aby sa navzájom podporovali;(5) Biela kniha spoločenstva o európskom spravovaní presadzuje účasť občanov pri vytváraní a vykonávaní politiky, zaangažovanosť občianskej spoločnosti a organizácií občianskej spoločnosti a efektívnejšie a transparentnejšie konzultácie zainteresovaných strán;(6) Štvrtý svetový kongres o ženách, ktorý sa konal v Pekingu, prijal 15. septembra 1995 vyhlásenie a akčnú platformu vyzývajúcu vlády, medzinárodné spoločenstvo a občianske spoločnosti, aby prijali strategické opatrenia na odstránenie diskriminácie voči ženám a prekážok rovnosti pohlaví;(7) rozhodnutím 2001/51/ES [3] Rada zriadila akčný program spoločenstva týkajúci sa rámcovej stratégie spoločenstva o rovnosti pohlaví. Tieto opatrenia by sa mali doplniť podpornými opatreniami v daných oblastiach;(8) rozpočtové položky A-3 0 3 7 (č. ABB 040501) a A-3 0 4 6 (č. ABB 040503) všeobecného rozpočtu Európskej únie na rok 2003 a predchádzajúce roky boli určené na podporu Európskeho záujmového združenia žien (European Women's Lobby) a ženských organizácií venujúcich sa podpore rovnosti medzi mužmi a ženami;(9) nariadenie Rady (ES, Euratom) 1605/2002 z 25. júna 2002 o finančnom nariadení uplatniteľnom na všeobecný rozpočet Európskych spoločenstiev [4], ďalej iba ako "finančné nariadenie", požaduje prijatie základného aktu na existujúce podporné opatrenia, ktorý je v súlade s jeho ustanoveniami;(10) činnosti niektorých organizácií pomáhajú podporovať rovnosť pohlaví, najmä v prípade opatrení spoločenstva zameraných konkrétne na ženy;(11) Európske záujmové združenie žien, ktoré zahrňuje ženské organizácie v 15 členských štátoch a má viac ako 3000 členov, zohráva zvlášť dôležitú úlohu pri podpore, monitorovaní a šírení opatrení spoločenstva zameraných na ženy s cieľom dosiahnuť rovnosť medzi mužmi a ženami. Jej činnosti sledujú všeobecný európsky záujem;(12) preto by sa mal prijať štruktúrovaný program na poskytnutie finančnej podpory takýmto organizáciám vo forme operatívneho grantu na činnosti so zameraním ma všeobecné európske záujmy v oblasti rovnosti pohlaví alebo s cieľom, ktorý je súčasťou politiky Európskej únie v tejto oblasti, a vo forme grantov na niektoré opatrenia;(13) tento program sa týka širokej geografickej oblasti v dôsledku skutočnosti, že 16. apríla 2003 bola podpísaná nová zmluva o pristúpení a že dohoda o vytvorení Európskeho hospodárskeho priestoru (EHP) stanovuje zvýšenú spoluprácu v oblasti rovnosti pohlaví medzi Európskym spoločenstvom a jeho členskými štátmi na jednej strane a krajinami Európskeho združenia voľného obchodu (EZVO) na strane druhej. Dohoda o vytvorení EHP stanovuje postupy na účasť štátov EZVO, ktoré sú stranami dohody o vytvorení EHP, na programoch spoločenstva v tejto oblasti. Okrem toho, tento program by mal byť otvorený účasti Rumunska a Bulharska v súlade s podmienkami uvedenými v ich európskych dohodách, ich dodatočných protokoloch a rozhodnutiach príslušných asociačných rád a účasti Turecka v súlade s podmienkami určenými v rámcovej dohode medzi Európskym spoločenstvom a Tureckou republikou o všeobecných zásadách účasti Tureckej republiky na programoch spoločenstva [5];(14) pri stanovovaní postupov na udelenie takejto pomoci by sa mala zohľadniť špecifická povaha organizácií aktívnych na európskej úrovni v oblasti podpory rovnosti medzi mužmi a ženami;(15) toto rozhodnutie stanovuje na celé trvanie programu finančný rámec predstavujúci hlavné východisko v zmysle bodu 33 medziinštitucionálnej dohody zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu [6] pre rozpočtový orgán počas ročného rozpočtového postupu;(16) spoločné vyhlásenie Európskeho parlamentu, Rady a Komisie z 24. novembra 2003 o základných aktoch na granty stanovuje na mimoriadnom základe prechodné ustanovenia o období nároku na výdaje, ktoré sa má týmto programom zaviesť,ROZHODLA TAKTO:Článok 1Ciele programu1. Týmto rozhodnutím sa ustanovuje akčný program spoločenstva (ďalej len "program") na podporu organizácií aktívnych na európskej úrovni v oblasti rovnosti medzi mužmi a ženami.2. Všeobecným cieľom programu je podpora činností takých organizácií, ktorých prebiehajúci program práce alebo konkrétneho opatrenia slúži všeobecnému európskemu záujmu v oblasti rovnosti medzi mužmi a ženami alebo sleduje cieľ, ktorý je časťou politiky Európskej únie v tejto oblasti.3. Program začne 1. januára 2004 a skončí 31. decembra 2005.Článok 2Prístup k programu1. Aby vznikol nárok na grant, organizácia aktívna na európskej úrovni v oblasti rovnosti medzi mužmi a ženami musí spĺňať ustanovenia určené v tejto prílohe a jej činnosti musia:a) prispievať k rozvoju a vykonávaniu opatrení spoločenstva na podporu rovnosti medzi mužmi a ženami;b) byť v súlade s východiskovými zásadami a právnymi ustanoveniami, ktorými sa riadia opatrenia spoločenstva v oblasti politiky rovnosti medzi mužmi a ženami;c) mať nadnárodný potenciál.2. Príslušná organizácia musí byť riadne zriadená dlhšie ako jeden rok a pôsobiť samostatne alebo vo forme rozličných koordinovaných združení.Článok 3Účasť tretích krajínOkrem organizácií zriadených v členských štátoch je účasť na programe otvorená tiež organizáciám aktívnym na európskej úrovni v oblasti rovnosti medzi mužmi a ženami, ktoré sú založené v:a) pristupujúcich štátoch, ktoré 16. apríla 2003 podpísali zmluvu o pristúpení;b) krajinách EZVO/EHP v súlade s podmienkami uvedenými v dohode o vytvorení EHP;c) Rumunsku a Bulharsku na základe toho, že podmienky ich účasti sa určia v súlade s európskymi dohodami, ich dodatkovými protokolmi a rozhodnutiami príslušných asociačných rád;d) Turecku na základe toho, že podmienky jeho účasti sa určia v súlade s rámcovou dohodou medzi Európskym spoločenstvom a Tureckou republikou o všeobecných zásadách účasti Turecka na programoch spoločenstva.Článok 4Výber príjemcov1. Operatívne granty sa udeľujú priamo príjemcom uvedeným v bode 2.1 prílohy.2. Udelenie operatívneho grantu na základe prebiehajúceho pracovného programu alebo udelenie grantu na špecifické opatrenie pre organizáciu, ktorá sleduje cieľ všeobecného európskeho záujmu tvoriaceho súčasť politiky Európskej únie podporujúcej rovnosť medzi mužmi a ženami, musí spĺňať všeobecné kritériá uvedené v prílohe. Organizácie oprávnené získať granty v súlade s bodmi 2.2 a 2.3 prílohy sa vyberajú na základe výzvy predložiť návrhy.Článok 5Udelenie grantu1. Operatívne granty udelené v súlade s bodmi 2.1 a 2.2 prílohy organizáciám aktívnym na európskej úrovni v oblasti rovnosti medzi mužmi a ženami nesmú pokrývať viac ako 80 % celkových oprávnených nákladov organizácie na kalendárny rok, na ktorý sa grant udeľuje.2. Podľa článku 113 ods. 2 finančného nariadenia a z dôvodov povahy organizácií, na ktoré sa vzťahuje toto rozhodnutie, urobí sa výnimka z princípu zostupnosti na granty udelené podľa tohto programu.Článok 6Finančné ustanovenia1. Finančný rámec na vykonanie tohto programu na obdobie rokov 2004 a 2005 predstavuje 2,2 milióna EUR.2. Ročne pridelené sumy schvaľuje rozpočtový orgán v rámci limitov finančnej perspektívy.Článok 7Prechodné ustanoveniaPokiaľ ide o granty udelené v roku 2004, obdobie oprávnenosti výdajov môže začať 1. januára 2004, ak výdaje nepredchádzajú dátumu, kedy bola žiadosť o grant podaná, ani dátumu, kedy začína rozpočtový rok príjemcu.Počas roka 2004 v prípade príjemcov, ktorých rozpočtový rok začína pred 1. marcom, sa môže udeliť výnimka z povinnosti podpísať dohodu o grante v priebehu prvých štyroch mesiacov po začatí rozpočtového roka príjemcu, ako je uvedené v článku 112 ods. 2 finančného nariadenia. V tomto prípade by sa dohoda o grante mala podpísať najneskôr 30. júna 2004.Článok 8Monitorovanie a vyhodnocovanieKomisia najneskôr 31. decembra 2006 predloží Európskemu parlamentu a Rade správu o dosiahnutí cieľov programu. Táto správa musí vychádzať z výsledkov dosiahnutých príjemcami a musí posudzovať najmä efektívnosť pri dosiahnutí cieľov určených v článku 1 a prílohe.Článok 9Nadobudnutie účinnostiToto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.Uplatňuje sa od 1. januára 2004.V Štrasburgu 29. apríla 2004Za Európsky parlamentpredsedaP. CoxZa RadupredsedaM. McDowell[1] Ú. v. EÚ C 80, 30.3.2004, s. 115.[2] Stanovisko Európskeho parlamentu z 20. novembra 2003 (ešte neuverejnené v Úradnom vestníku), spoločné stanovisko Rady zo 6. februára 2004 (Ú. v. EÚ C 95 E, 20.4.2004, s. 1), stanovisko Európskeho parlamentu z 30. marca 2004 (ešte neuverejnené v Úradnom vestníku) a rozhodnutie Rady z 20. apríla 2004.[3] Ú. v. ES L 17, 19.1.2001, s. 22.[4] Ú. v. ES L 248, 16.9.2002, s. 1.[5] Ú. v. ES L 61, 2.3.2002, s. 29.[6] Ú. v. ES C 172, 18.6.1999, s. 1. Dohoda v znení rozhodnutia 2003/429/ES Európskeho parlamentu a Rady (Ú. v. EÚ L 147, 14.6.2003, s. 25).--------------------------------------------------PRÍLOHA1. Podporované činnostiVšeobecným cieľom určeným v článku 1 je posilniť opatrenia spoločenstva v oblasti rovnosti medzi mužmi a ženami a účinnosť takýchto opatrení ponúknutím finančnej podpory organizáciám aktívnym na európskej úrovni v oblasti rovnosti medzi mužmi a ženami vrátane Európskeho záujmového združenia žien (European Women's Lobby).1.1. Činnosti organizácií zaoberajúcich sa podporou rovnosti medzi mužmi a ženami, ktoré môžu pomôcť posilniť a zvýšiť účinnosť opatrení spoločenstva, zahrňujú:- zastúpenie zainteresovaných strán na úrovni spoločenstva,- činnosti zvyšujúce povedomie zamerané na podporu rovnosti medzi mužmi a ženami, najmä prostredníctvom štúdií, kampaní a seminárov,- šírenie informácií o činnostiach spoločenstva na podporu rovnosti pohlaví,- opatrenia podporujúce medzi iným zosúladenie pracovného a rodinného života, zahrnutie žien do rozhodovania a boj proti násiliu súvisiacemu s nerovnosťou pohlaví, boj proti stereotypom so zreteľom na pohlavia a boj proti diskriminácii v práci,- opatrenia podporujúce spoluprácu so ženskými organizáciami v tretích krajinách a zvyšovanie povedomia o celosvetovej situácii žien.1.2. Činnosti vykonávané Európskym záujmovým združením žien pri zastupovaní a koordinovaní mimovládnych ženských organizácií a pri poskytovaní informácií o ženách európskym inštitúciám a mimovládnym organizáciám zahrňujú:- nadviazanie na akčnú platformu z Pekingu (Organizácia spojených národov),- prácu na zlepšení európskej legislatívy o rovnosti pohlaví a zahrnutie žien do všetkých oblastí politiky,- účasť na zasadnutiach a konferenciách o rovnosti pohlaví,- prijímanie opatrení, aby sa zabezpečilo, že názory a záujmy žien sú zahrnuté vo vnútroštátnych a európskych politikách, najmä podporovaním ich účasti na rozhodnutiach,- posilňovanie rovnosti medzi mužmi a ženami v procese rozšírenia EÚ a rozvíjanie spolupráce so ženskými organizáciami v pristupujúcich členských štátoch.2. Vykonávanie podporovaných činnostíČinnosti vykonávané organizáciami, ktoré sú oprávnené získať grant spoločenstva podľa tohto programu, patria do niektorej z týchto oblastí:2.1. Oblasť 1: prebiehajúce činnosti Európskeho záujmového združenia žien, ktorého členmi sú medzi iným ženské organizácie členských štátov Európskej únie, s výhradou na tieto zásady:- organizácia má slobodu pri voľbe svojich členov,- organizácia slobodne vykonáva svoje činnosti v súlade s bodom 1.2.2.2. Oblasť 2: prebiehajúce činnosti organizácie sledujúcej cieľ všeobecného európskeho záujmu v oblasti rovnosti pohlaví alebo cieľ tvoriaci súčasť politiky Európskej únie v tejto oblasti.V súlade s článkom 2 sa toto uplatňuje na neziskové organizácie vykonávajúce svoje činnosti výlučne s cieľom dosiahnuť rovnosť medzi mužmi a ženami alebo na organizácie so širším cieľom, ktoré vykonávajú časť svojich činností výhradne s cieľom podpory rovnosti medzi mužmi a ženami.Na podporu vykonávania takéhoto prebiehajúceho pracovného programu organizácie sa môže udeliť ročný operatívny grant.2.3. Oblasť 3: špecifické opatrenia organizácie sledujúce cieľ všeobecného európskeho záujmu v oblasti rovnosti medzi mužmi a ženami alebo cieľ tvoriaci súčasť politiky Európskej únie v tejto oblasti.3. Výber príjemcov3.1. Operatívny grant sa môže udeliť priamo Európskemu záujmovému združeniu žien v rámci oblasti 1 programu po schválení primeraného pracovného plánu a rozpočtu.3.2. Organizácie oprávnené získať operatívny grant v rámci oblasti 2 programu sa vyberú na základe výzvy na predloženie návrhov.3.3. Organizácie oprávnené získať grant na špecifické opatrenie v rámci oblasti 3 programu sa vyberú na základe výzvy na predloženie návrhov.4. Kontrola a audit4.1. Príjemca operatívneho grantu musí uchovávať a mať k dispozícii pre Komisiu všetky podporné dokumenty vrátane auditovaných finančných uzávierok týkajúcich sa výdajov, ktoré vznikli počas roka grantu, za obdobie piatich rokov po poslednej platbe. Príjemca grantu má zabezpečiť, aby Komisii boli v prípade nutnosti k dispozícii podporné dokumenty, ktoré sú majetkom partnerov alebo členov organizácií.4.2. Komisia môže zabezpečiť, aby jej vlastní pracovníci alebo iný kvalifikovaný externý orgán podľa jej výberu vykonal audit použitia poskytnutého grantu. Takéto audity sa môžu vykonať kedykoľvek počas trvania dohody o grante a počas obdobia piatich rokov od dátumu vyplatenia zostatku. V prípade vhodnosti môžu zistenia auditu viesť k obnoveniu rozhodnutí Komisie.4.3. Pracovníci Komisie a externí pracovníci splnomocnení Komisiou musia mať primerané právo prístupu najmä do kancelárií príjemcu a k všetkým takým informáciám vrátane informácií v elektronickej forme, ktoré sa prípadne považujú za potrebné na vykonanie takéhoto auditu.4.4. Dvor audítorov a Európsky úrad boja proti podvodom (OLAF) majú rovnaké práva, najmä právo prístupu, ako Komisia.4.5. Aby sa chránili finančné záujmy Európskych spoločenstiev proti podvodom a iným nečestným konaniam, Komisia môže vykonať priamo na mieste kontroly a inšpekcie podľa programu v súlade s nariadením Rady (Euratom, ES) 2185/96 [1]. V prípade nutnosti vyšetrovanie vykoná Európsky úrad boja proti podvodom (OLAF) a tieto vyšetrovania sa riadia nariadením (ES) 1073/1999 Európskeho parlamentu a Rady [2].[1] Ú. v. ES L 292, 15.11.1996, s. 2.[2] Ú. v. ES L 136, 31.5.1999, s. 1.--------------------------------------------------


title: Rozhodnutie Rady zo 16. decembra 1993 o uzavretí Colného dohovoru o dočasnom dovoze cestných vozidiel na podnikateľské účely (1956) a o prijatí rezolúcie Spojených národov o uplatňovaní carnets de passage en douane a karnetov CPD na cestné vozidlá na podnikateľské účely

text:
Dôležité právne oznámenie

|

31994D0111

Úradný vestník L 056 , 26/02/1994 S. 0027 - 0027 Fínske špeciálne vydanie: Kapitola 2 Zväzok 11 S. 0067  Švédske špeciálne vydanie: Kapitola 2 Zväzok 11 S. 0067

		Rozhodnutie Radyzo 16. decembra 1993o uzavretí Colného dohovoru o dočasnom dovoze cestných vozidiel na podnikateľské účely (1956) a o prijatí rezolúcie Spojených národov o uplatňovaní carnets de passage en douane a karnetov CPD na cestné vozidlá na podnikateľské účely(94/111/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na článok 113, v súvislosti s jej článkom 228 odsek 2,so zreteľom na návrh Komisie,keďže Colný dohovor o dočasnom dovoze cestných vozidiel na podnikateľské účely, dojednaný pod záštitou Organizácie spojených národov a podpísaný v Ženeve 18. mája 1956, zahŕňa dočasné dovozné podmienky a postupy pre cestné vozidlá na podnikateľské účely v colných územiach spoločenstva a tretích krajín a je zároveň colnou dohodou, ktorá by mohla účinne napomôcť rozširovaniu medzinárodného obchodu;keďže podľa článku 33 odsek 2 bis môžu regionálne hospodárske integračné organizácie pristúpiť k uvedenému dohovoru;keďže, okrem toho, všetky členské štáty spoločenstva sú zmluvnými stranami dohovoru;keďže, ak sa spoločenstvo má stať zmluvnou stranou, musí uložiť právny akt o pristúpení u generálneho tajomníka Organizácie spojených národov;keďže súčasné ustanovenia spoločenstva o dočasnom dovoze cestných vozidiel na podnikateľské účely sú v súlade s ustanoveniami dohovoru, a preto nie je potrebné formulovať žiadne výhrady so zreteľom na článok 38 dohovoru;keďže je primerané dohovor schváliť;keďže by bolo primerané prijať súčasne rezolúciu Spojených národov z 2. júla 1993 o uplatňovaní carnets de passage en douane a karnetov CPD na cestné vozidlá na podnikateľské účely,ROZHODLA TAKTO:Článok 11. Colný dohovor o dočasnom dovoze cestných vozidiel na podnikateľské účely sa týmto schvaľuje v mene spoločenstva.Text dohovoru sa uvádza v prílohe I.2. Spoločenstvo týmto prijíma rezolúciu Spojených národov z 2. júla 1993 o uplatňovaní carnets de passage en douane a karnetov CPD na cestné vozidlá na podnikateľské účely, s výhradou podmienok stanovených v prílohe II k tomuto rozhodnutiu.Článok 21. Predseda Rady sa týmto v mene spoločenstva oprávňuje určiť osobu splnomocnenú na uloženie právneho aktu o pristúpení k dohovoru.2. Takto určená osoba oznámi prijatie rezolúcie generálnemu tajomníkovi Spojených národov.3. Komisia sa týmto oprávňuje, po prvej konzultácii s členskými štátmi a po uložení právneho aktu o pristúpení uvedeného v odseku 1, doručiť generálnemu tajomníkovi Spojených národov informácie stanovené v článku 33 odsek 2 bis dohovoru.V Bruseli 16. decembra 1993Za RadupredsedaR. Urbain--------------------------------------------------


title: Rozhodnutie Rady (EÚ) 2017/1908 z 12. októbra 2017 o nadobudnutí účinnosti niektorých ustanovení schengenského acquis týkajúcich sa vízového informačného systému v Bulharskej republike a Rumunsku

text:
               19.10.2017

               SK

               Úradný vestník Európskej únie

               L 269/39

         ROZHODNUTIE RADY (EÚ) 2017/1908
   z 12. októbra 2017
   o nadobudnutí účinnosti niektorých ustanovení schengenského acquis týkajúcich sa vízového informačného systému v Bulharskej republike a Rumunsku
   RADA EURÓPSKEJ ÚNIE,
   so zreteľom na Akt o pristúpení Bulharskej republiky a Rumunska, a najmä na jeho článok 4 ods. 2,
   so zreteľom na stanovisko Európskeho parlamentu (1),
   keďže:

               (1)

               Podľa článku 4 ods. 2 prvého pododseku aktu o pristúpení z roku 2005 sa ustanovenia schengenského acquis okrem tých, ktoré sú uvedené v prílohe II k uvedenému aktu, ku ktorému Bulharsko a Rumunsko pristupujú pri pristúpení, uplatňujú v Bulharsku a Rumunsku podľa príslušného rozhodnutia Rady až po overení, že sa splnili nevyhnutné podmienky na uplatňovanie všetkých častí schengenského acquis.

               (2)

               V súlade s platnými schengenskými hodnotiacimi postupmi dospela Rada 9. júna 2011 k záveru, že Bulharsko a Rumunsko splnili podmienky vo všetkých oblastiach schengenského acquis vzťahujúcich sa na vzdušné hranice, pozemné hranice, policajnú spoluprácu, ochranu údajov, Schengenský informačný systém, námorné hranice a víza.

               (3)

               V súlade s rozhodnutím Európskeho parlamentu a Rady č. 565/2014/EÚ (2) sa zaviedol zjednodušený režim kontroly osôb na vonkajších hraniciach. Uvedený režim je založený na skutočnosti, že Bulharsko, Chorvátsko, Cyprus a Rumunsko jednostranne uznávajú niektoré doklady, najmä schengenské víza, za rovnocenné s ich národnými vízami na účely tranzitu cez ich územia alebo zamýšľaného pobytu na ich územiach, ktorého trvanie počas akéhokoľvek obdobia 180 dní nepresiahne 90 dní.

               (4)

               Je vhodné, aby sa od nadobudnutia účinnosti tohto rozhodnutia umožnil Bulharsku a Rumunsku prístup do vízového informačného systému (VIS) na účely nahliadnutia v režime len na čítanie bez práva vkladať, pozmeňovať alebo vymazávať údaje vo VIS. Toto má uľahčiť ich postupy udeľovania národných víz a predchádzať podvodom a akémukoľvek zneužívaniu schengenských víz prostredníctvom overovania ich platnosti a pravosti porovnaním s údajmi uchovávanými v systéme VIS, uľahčiť – pokiaľ ide o štátnych príslušníkov tretích krajín, ktorí sú držiteľmi schengenských víz – kontroly na hraničných priechodoch na vonkajších hraniciach a na území členských štátov, uľahčiť určenie členského štátu zodpovedného za žiadosti o medzinárodnú ochranu, uľahčiť preskúmanie týchto žiadostí a zvýšiť úroveň vnútornej bezpečnosti na území členských štátov prostredníctvom uľahčenia boja proti závažnej trestnej činnosti a terorizmu. Prístup na účely nahliadnutia do VIS a využitia údajov VIS by mal zároveň pomáhať pri identifikácii každej osoby, ktorá prípadne nespĺňa alebo prestala spĺňať podmienky na vstup na územie členských štátov alebo na pobyt na tomto území.

               (5)

               Je preto potrebné, aby sa prijalo rozhodnutie uviesť do účinnosti príslušné ustanovenia VIS, ako sa uvádza v prílohe, ako aj všetky následné úpravy týchto ustanovení. Uvedenie takýchto ustanovení do účinnosti by sa malo obmedziť len na tie, ktoré sa týkajú prístupu k údajom vo VIS na účely nahliadnutia v režime len na čítanie. Bulharsko a Rumunsko by preto mali byť oprávnené na prístup k údajom VIS na nahliadnutie a v súlade s postupmi a podmienkami, ktoré sú uvedené v ustanoveniach, ktoré sa uvedú do účinnosti. Nariadenie Európskeho parlamentu a Rady (EÚ) č. 1077/2011 (3), rozhodnutie Rady 2004/512/ES (4) a rozhodnutie Komisie 2006/648/ES (5) sa však na Bulharsko a Rumunsko už uplatňujú. Nie sú preto zahrnuté v prílohe.

               (6)

               Je tiež žiaduce, aby sa stanovil dátum, od ktorého by sa mali začať uplatňovať uvedené ustanovenia schengenského acquis, ktoré sa týkajú VIS, ako sa určuje v súlade s nariadením Európskeho parlamentu a Rady (ES) č. 767/2008 (6) vzhľadom na Bulharsko a Rumunsko. Malo by sa tak stať hneď, ako Bulharsko a Rumunsko oznámia Komisii, že sa úspešne ukončili všetky súvisiace komplexné skúšky, ktoré má vykonať eu-LISA.

               (7)

               Zrušenie kontrol na vnútorných hraniciach dotknutých členských štátov a ich plná účasť na schengenskom acquis týkajúcom sa spoločnej politiky v oblasti víz by mali byť predmetom samostatného rozhodnutia Rady prijatého jednomyseľne v súlade s článkom 4 ods. 2 aktu o pristúpení z roku 2005. Až do prijatia uvedeného rozhodnutia, ktorým sa uvedú do účinnosti iné ustanovenia uplatniteľné v oblasti krátkodobých víz než tie, ktoré sú uvedené v prílohe k tomuto rozhodnutiu vo vzťahu k Bulharsku a Rumunsku a medzi ktoré patrí najmä vízový kódex (7) a ustanovenia prijaté na účely jeho vykonávania, nesmú Bulharsko a Rumunsko udeľovať schengenské víza a majú pokračovať v udeľovaní krátkodobých víz podľa svojho vnútroštátneho práva. Do dátumu stanoveného v uvedenom rozhodnutí by sa mali zachovať obmedzenia používania VIS vyplývajúce z tohto rozhodnutia, najmä tie, ktoré sa týkajú práva vkladať do systému príslušné údaje.

               (8)

               Je však žiaduce udeliť príslušným vízovým orgánom Bulharska a Rumunska počas tohto prechodného obdobia prístup k údajom vo VIS na nahliadnutie len v režime na čítanie na účely preskúmania žiadostí o krátkodobé víza, ktoré tieto orgány udeľujú podľa svojho vnútroštátneho práva, a rozhodnutí súvisiacich s týmito žiadosťami. Toto má zahŕňať rozhodnutie o zrušení a odvolaní víza, či o predĺžení alebo skrátení jeho platnosti v súlade s príslušnými vnútroštátnymi ustanoveniami.

               (9)

               Vzhľadom na to, že overovanie týkajúce sa Bulharska a Rumunska v súlade s platnými postupmi schengenského hodnotenia sa už ukončilo podľa článku 4 ods. 2 aktu o pristúpení z roku 2005, overovanie podľa článku 1 ods. 1 písm. b) nariadenia Rady (EÚ) č. 1053/2013 (8) sa v súvislosti s týmito členskými štátmi už nebude vykonávať. Po prijatí tohto rozhodnutia by ustanovenia uvedené v prílohe mali nadobudnúť účinnosť len po tom, ako sa Bulharsko a/alebo Rumunsko úspešne podrobili komplexným skúškam, ktoré vykonáva agentúra eu-LISA, a po tom, čo sa táto skutočnosť náležite oznámila Komisii. Okrem toho je potrebné, aby Bulharsko a Rumunsko pozvali odborníkov z členských štátov a Komisie, aby preskúmali uplatňovanie uvedených ustanovení.

               (10)

               Pokiaľ ide o Island a Nórsko, toto rozhodnutie predstavuje vývoj ustanovení schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a rozvoji schengenského acquis
                   (9), ktoré patria do oblasti uvedenej v článku 1 bodoch B a G rozhodnutia Rady 1999/437/ES (10).

               (11)

               Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (11), ktoré patria do oblasti uvedenej v článku 1 bodoch B a G rozhodnutia Rady 1999/437/ES v spojení s článkom 3 rozhodnutia Rady 2008/146/ES (12).

               (12)

               Pokiaľ ide o Lichtenštajnsko, toto rozhodnutie predstavuje vývoj ustanovení schengenského acquis v zmysle Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (13), ktoré patria do oblasti uvedenej v článku 1 bodoch B a G rozhodnutia 1999/437/ES v spojení s článkom 3 rozhodnutia Rady 2011/350/EÚ (14),

         PRIJALA TOTO ROZHODNUTIE:
   Článok 1
   1.   Ustanovenia schengenského acquis týkajúce sa VIS uvedené v prílohe sa uplatňujú na Bulharsko a Rumunsko vo vzťahoch medzi týmito krajinami a v ich vzťahoch s Belgickým kráľovstvom, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Talianskou republikou, Lotyšskou republikou, Litovskou republikou, Luxemburským veľkovojvodstvom, Maďarskom, Maltou, Holandským kráľovstvom, Rakúskou republikou, Poľskou republikou, Portugalskou republikou, Slovinskou republikou, Slovenskou republikou, Fínskou republikou a Švédskym kráľovstvom, ako aj Islandskou republikou, Lichtenštajnským kniežatstvom, Nórskym kráľovstvom a Švajčiarskou konfederáciou. Tieto ustanovenia sa uplatňujú po úspešnom ukončení všetkých príslušných komplexných skúšok v súvislosti s ustanoveniami uvedenými v prílohe, ktoré má vykonať agentúra eu-LISA, Bulharsko a Rumunsko, a po oznámení Komisii, že sa tieto skúšky úspešne ukončili. Okrem toho môže Bulharsko a Rumunsko pozvať odborníkov z členských štátov a Komisie, aby preskúmali uplatňovanie uvedených ustanovení.
   2.   Až do prijatia rozhodnutia Rady o zrušení kontrol na vnútorných hraniciach členských štátov môžu príslušné vízové orgány Bulharska a Rumunska nahliadať do VIS v režime len na čítanie, a to na účely:

               a)

               preskúmania žiadostí o krátkodobé víza, ktoré má udeliť Bulharsko a Rumunsko podľa svojho vnútroštátneho práva;

               b)

               rozhodovania o týchto žiadostiach vrátane rozhodnutí o zrušení a odvolaní víza, či o predĺžení alebo skrátení jeho platnosti v súlade s príslušnými vnútroštátnymi ustanoveniami.

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od dátumu, ktorý určí Komisia, keď jej Bulharsko a Rumunsko oznámia, že úspešne ukončili komplexné skúšky uvedené v článku 1 ods. 1
   Článok 3
   Toto rozhodnutie sa uplatňuje v súlade so zmluvami.

      V Luxemburgu 12. októbra 2017

            Za Radu

            predseda

         U. REINSALU

      (1)  Stanovisko zo 4. októbra 2017 (zatiaľ neuverejnené v úradnom vestníku).

      (2)  Rozhodnutie Európskeho parlamentu a Rady č. 565/2014/EÚ z 15. mája 2014, ktorým sa zavádza zjednodušený režim kontroly osôb na vonkajších hraniciach založený na jednostrannom uznávaní niektorých dokladov Bulharskom, Chorvátskom, Cyprom a Rumunskom za rovnocenné s ich národnými vízami na účely tranzitu cez ich územia alebo zamýšľaného pobytu na ich územiach, ktorého trvanie počas akéhokoľvek obdobia 180 dní nepresiahne 90 dní, a ktorým sa zrušujú rozhodnutia č. 895/2006/ES a č. 582/2008/ES (Ú. v. EÚ L 157, 27.5.2014, s. 23).

      (3)  Nariadenie Európskeho parlamentu a Rady (EÚ) č. 1077/2011 z 25. októbra 2011, ktorým sa zriaďuje Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (Ú. v. EÚ L 286, 1.11.2011, s. 1).

      (4)  Rozhodnutie Rady 2004/512/ES z 8. júna 2004, ktorým sa vytvára vízový informačný systém (VIS), Ú. v. EÚ L 213, 15.6.2004, s. 5).

      (5)  Rozhodnutie Komisie 2006/648/ES z 22. septembra 2006, ktorým sa ustanovujú technické špecifikácie noriem pre biometrické znaky súvisiace s vývojom vízového informačného systému (Ú. v. EÚ L 267, 27.9.2006, s. 41).

      (6)  Nariadenie Európskeho parlamentu a Rady (ES) č. 767/2008 z 9. júla 2008 o vízovom informačnom systéme (VIS) a výmene údajov o krátkodobých vízach medzi členskými štátmi (nariadenie o VIS) (Ú. v. EÚ L 218, 13.8.2008, s. 60).

      (7)  Nariadenie Európskeho parlamentu a Rady (ES) č. 810/2009 z 13. júla 2009, ktorým sa ustanovuje vízový kódex Spoločenstva (vízový kódex) (Ú. v. EÚ L 243, 15.9.2009, s. 1).

      (8)  Nariadenie Rady (EÚ) č. 1053/2013 zo 7. októbra 2013, ktorým sa vytvára hodnotiaci a monitorovací mechanizmus na overenie uplatňovania schengenského acquis a ktorým sa zrušuje rozhodnutie výkonného výboru zo 16. septembra 1998, ktorým bol zriadený Stály výbor pre hodnotenie a vykonávanie Schengenu (Ú. v. EÚ L 295, 6.11.2013, s. 27).

      (9)  Ú. v. ES L 176, 10.7.1999, s. 36.

      (10)  Rozhodnutie Rady 1999/437/ES zo 17. mája 1999 o určitých vykonávacích predpisoch k dohode uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis (Ú. v. ES L 176, 10.7.1999, s. 31).

      (11)  Ú. v. EÚ L 53, 27.2.2008, s. 52.

      (12)  Rozhodnutie Rady 2008/146/ES z 28. januára 2008 o uzavretí v mene Európskeho spoločenstva Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 1).

      (13)  Ú. v. EÚ L 160, 18.6.2011, s. 21.

      (14)  Rozhodnutie Rady 2011/350/EÚ zo 7. marca 2011 o uzavretí v mene Európskej únie Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k implementácii, uplatňovaniu a rozvoju schengenského acquis, ktoré sa vzťahuje na zrušenie kontrol na vnútorných hraniciach a pohyb osôb (Ú. v. EÚ L 160, 18.6.2011, s. 19).

      PRÍLOHA

         Zoznam ustanovení schengenského acquis týkajúcich sa VIS, ktoré sa majú uplatňovať na Bulharsko a Rumunsko

                  1.

                  Článok 1 a články 126 až 130 Dohovoru, ktorým sa vykonáva Schengenská dohoda zo 14. júna 1985 uzatvorená medzi vládami štátov hospodárskej únie Beneluxu, Nemeckej spolkovej republiky a Francúzskej republiky o postupnom zrušení kontrol na ich spoločných hraniciach („Schengenský dohovor“) (Ú. v. ES L 239, 22.9.2000, s. 19), pokiaľ sa týkajú iných ustanovení uvedených v tejto prílohe.

                  2.

                  Rozhodnutie Rady 2004/512/ES z 8. júna 2004, ktorým sa vytvára vízový informačný systém (VIS) (Ú. v. EÚ L 213, 15.6.2004, s. 5).

                  3.

                  Nasledujúce ustanovenia nariadenia Európskeho parlamentu a Rady (ES) č. 767/2008 z 9. júla 2008 o vízovom informačnom systéme (VIS) a výmene údajov o krátkodobých vízach medzi členskými štátmi (nariadenie o VIS) (Ú. v. EÚ L 218, 13.8.2008, s. 60):

                              —

                              kapitola I s výnimkou článku 6 ods. 1,

                              —

                              článok 15, ktorý sa uplatňuje mutatis mutandis na preskúmanie žiadostí o krátkodobé víza, ktoré má vydať Bulharsko a Rumunsko podľa svojho vnútroštátneho práva vrátane rozhodnutí prijatých na základe týchto žiadostí,

                              —

                              kapitola III,

                              —

                              kapitola V s výnimkou článku 31 ods. 2 a 3,

                              —

                              kapitoly VI a VII s výnimkou článku 50 ods. 6.

                  4.

                  Rozhodnutie Rady 2008/633/SVV z 23. júna 2008 o sprístupnení vízového informačného systému (VIS) na nahliadnutie určeným orgánom členských štátov a Europolu na účely predchádzania teroristickým trestným činom a iným závažným trestným činom, ich odhaľovania a vyšetrovania (Ú. v. EÚ L 218, 13.8.2008, s. 129).

                  5.

                  Článok 21 ods. 2, článok 37 ods. 1 a článok 43 ods. 5 nariadenia Európskeho parlamentu a Rady (ES) č. 810/2009 z 13. júla 2009, ktorým sa ustanovuje vízový kódex Spoločenstva (vízový kódex) (Ú. v. EÚ L 243, 15.9.2009, s. 1).

                  6.

                  Rozhodnutie Komisie 2009/756/ES z 9. októbra 2009, ktorým sa ustanovujú špecifikácie pre rozlíšenie a používanie odtlačkov prstov na biometrickú identifikáciu a overovanie vo vízovom informačnom systéme (Ú. v. EÚ L 270, 15.10.2009, s. 14).

                  7.

                  Rozhodnutie Komisie 2009/876/ES z 30. novembra 2009, ktorým sa prijímajú opatrenia potrebné na technickú realizáciu vkladania údajov a prepojenia žiadostí, prístupu k údajom, úpravy, vymazania a predčasného vymazania údajov a vedenia zápisov operácií spracúvania údajov a prístupu k nim vo vízovom informačnom systéme (Ú. v. EÚ L 315, 2.12.2009, s. 30), pokiaľ sa toto rozhodnutie týka preskúmania žiadostí o víza.

                  8.

                  Hlava II nariadenia Európskeho parlamentu a Rady (EÚ) 2016/399 z 9. marca 2016, ktorým sa ustanovuje kódex Únie o pravidlách upravujúcich pohyb osôb cez hranice (Kódex schengenských hraníc), (Ú. v. EÚ L 77, 23.3.2016, s. 1) a prílohy k tejto hlave, pokiaľ sa týkajú VIS.


title: 2013/16/EÚ: Rozhodnutie Európskeho parlamentu a Rady z  12. decembra 2012 o použití Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/018 ES/País Vasco Productos metálicos, Španielsko)

text:
               12.1.2013

               SK

               Úradný vestník Európskej únie

               L 8/15

         ROZHODNUTIE EURÓPSKEHO PARLAMENTU A RADY
   z 12. decembra 2012
   o použití Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/018 ES/País Vasco Productos metálicos, Španielsko)
   (2013/16/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006 o zriadení Európskeho fondu na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (ďalej len „EGF“) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní do trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009 do 30. decembra 2011, aby zahŕňal podporu pre pracovníkov, ktorí boli prepustení v priamom dôsledku globálnej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje použitie EGF v rámci ročného stropu vo výške 500 miliónov EUR.

               (4)

               Španielsko podalo 28. decembra 2011 žiadosť o použitie EGF v súvislosti s prepúšťaním v 423 podnikoch zaradených do divízie 25 (Výroba hotových kovových výrobkov okrem strojov a zariadení) klasifikácie NACE rev. 2 pôsobiacich v regióne na úrovni NUTS II, País Vasco (ES21) a do 5. septembra 2012 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 1 299 545 EUR.

               (5)

               EGF by sa mal preto použiť s cieľom poskytnúť finančný príspevok na žiadosť Španielska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2012 sa použije Európsky fond na prispôsobenie sa globalizácii s cieľom poskytnúť sumu 1 299 545 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 12. decembra 2012

            Za Európsky parlament

            predseda

         M. SCHULZ

            Za Radu

            predseda

         A. D. MAVROYIANNIS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: 2010/479/EÚ: Rozhodnutie Rady z  12. júla 2010 o pozícii, ktorú má Európska únia zaujať v Spoločnom výbore EÚ – Mexiko v súvislosti s prílohou III k rozhodnutiu Spoločného výboru EÚ – Mexiko č. 2/2000 týkajúcej sa vymedzenia pojmu „pôvodné výrobky“ a metód administratívnej spolupráce

text:
               4.9.2010

               SK

               Úradný vestník Európskej únie

               L 234/14

         ROZHODNUTIE RADY
   z 12. júla 2010
   o pozícii, ktorú má Európska únia zaujať v Spoločnom výbore EÚ – Mexiko v súvislosti s prílohou III k rozhodnutiu Spoločného výboru EÚ – Mexiko č. 2/2000 týkajúcej sa vymedzenia pojmu „pôvodné výrobky“ a metód administratívnej spolupráce
   (2010/479/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               V spoločnom vyhlásení V (1) k rozhodnutiu Spoločného výboru EÚ – Mexiko č. 2/2000 (2) zriadeného Dohodou o hospodárskom partnerstve, politickej koordinácii a spolupráci medzi Európskym spoločenstvom a jeho členskými štátmi na jednej strane a Spojenými štátmi mexickými na strane druhej podpísanou v Bruseli 8. decembra 1997 (3) (ďalej len „rozhodnutie č. 2/2000“) sa stanovuje, že Spoločný výbor EÚ – Mexiko zriadený uvedenou dohodou má preskúmať nevyhnutnosť predĺžiť po 30. júni 2003 uplatňovanie pravidiel pôvodu stanovených v poznámkach 2 a 3 dodatku II písm. a) k prílohe III k rozhodnutiu č. 2/2000.

               (2)

               Spoločný výbor prijal 22. marca 2004 rozhodnutie č. 1/2004 (4), ktorým sa predlžuje uplatňovanie pravidiel pôvodu stanovených v uvedených poznámkach do 30. júna 2006, a 14. júna 2007 rozhodnutie č. 1/2007 (5), ktorým sa predlžuje uplatňovanie uvedených pravidiel do 30. júna 2009.

               (3)

               V súlade s analýzou príslušných hospodárskych podmienok vykonanou podľa spoločného vyhlásenia V sa považuje za primerané ešte raz dočasne predĺžiť uplatňovanie pravidiel pôvodu stanovených v poznámkach 2 a 3 dodatku II písm. a) k prílohe III k rozhodnutiu č. 2/2000, aby sa zabezpečila kontinuita uplatňovania vzájomných výhod poskytovaných na základe uvedeného rozhodnutia.

               (4)

               Predĺženie uplatňovania pravidiel pôvodu stanovených v poznámkach 2 a 3 dodatku II písm. a) k prílohe III k rozhodnutiu č. 2/2000 schválené rozhodnutím spoločného výboru č. 1/2007 sa skončilo 30. júna 2009, a aby nedošlo k narušeniu existujúcich hospodárskych podmienok, sa preto považuje za primerané uplatňovať navrhnuté rozhodnutie spätne počas nového predĺženého obdobia od 1. júla 2009,

         PRIJALA TOTO ROZHODNUTIE:
   Článok 1
   Pozícia týkajúca sa prílohy III k rozhodnutiu č. 2/2000, ktorú má zaujať Európska únia v rámci Spoločného výboru EÚ – Mexiko, je uvedená v pripojenom návrhu rozhodnutia spoločného výboru.
   Článok 2
   Rozhodnutie spoločného výboru sa uverejní v Úradnom vestníku Európskej únie.

      V Bruseli 12. júla 2010

            Za Radu

            predsedníčka

         S. LARUELLE

      (1)  Ú. v. ES L 245, 29.9.2000, s. 1167.

      (2)  Ú. v. ES L 157, 30.6.2000, s. 10 a Ú. v. ES L 245, 29.9.2000, s. 1 (prílohy).

      (3)  Ú. v. ES L 276, 28.10.2000, s. 45.

      (4)  Ú. v. EÚ L 113, 20.4.2004, s. 60.

      (5)  Ú. v. EÚ L 279, 23.10.2007, s. 15.

      PRÍLOHA

         Návrh
         ROZHODNUTIE SPOLOČNÉHO VÝBORU EÚ – MEXIKO
         č. …/2009
         z
         v súvislosti s prílohou III k rozhodnutiu Spoločného výboru EÚ – Mexiko č. 2/2000 z 23. marca 2000 týkajúcej sa vymedzenia pojmu „pôvodné výrobky“ a metód administratívnej spolupráce
         SPOLOČNÝ VÝBOR,
         so zreteľom na rozhodnutie Spoločného výboru EÚ – Mexiko č. 2/2000 z 23. marca 2000 (ďalej len „rozhodnutie č. 2/2000“), a najmä na poznámky 2 a 3 dodatku II písm. a) k prílohe III týkajúcej sa vymedzenia pojmu pôvodné výrobky a metód administratívnej spolupráce a na spoločné vyhlásenie V k nemu,
         keďže:

                     (1)

                     V prílohe III k rozhodnutiu č. 2/2000 sa stanovujú pravidlá pôvodu pre výrobky s pôvodom na územiach zmluvných strán dohody.

                     (2)

                     Spoločný výbor podľa spoločného vyhlásenia V k rozhodnutiu č. 2/2000 preskúma nevyhnutnosť predĺžiť po 30. júni 2003 uplatňovanie pravidiel pôvodu stanovených v poznámkach 2 a 3 dodatku II písm. a) k prílohe III k rozhodnutiu č. 2/2000, ak pretrvávajú hospodárske podmienky, ktoré boli základom zavedenia pravidla stanoveného v týchto poznámkach. Spoločný výbor EÚ – Mexiko prijal 22. marca 2004 rozhodnutie č. 1/2004, ktorým sa predlžuje uplatňovanie pravidiel pôvodu stanovených v poznámkach 2 a 3 dodatku II písm. a) k prílohe III k rozhodnutiu č. 2/2000 do 30. júna 2006, a 14. júna 2007 rozhodnutie č. 1/2007, ktorým sa predlžuje uplatňovanie uvedených pravidiel do 30. júna 2009.

                     (3)

                     V súlade s analýzou príslušných hospodárskych podmienok vykonanou podľa spoločného vyhlásenia V sa považuje za primerané ešte raz dočasne predĺžiť uplatňovanie pravidiel pôvodu stanovených v poznámkach 2 a 3 dodatku II písm. a) k prílohe III k rozhodnutiu č. 2/2000, aby sa zabezpečila kontinuita uplatňovania vzájomných výhod poskytovaných na základe rozhodnutia č. 2/2000,

               ROZHODOL TAKTO:
         Článok 1
         Pravidlá pôvodu stanovené v poznámkach 2 a 3 dodatku II písm. a) k prílohe III k rozhodnutiu č. 2/2000 sa uplatňujú do 30. júna 2014 namiesto pravidiel pôvodu stanovených v dodatku II k prílohe III k rozhodnutiu č. 2/2000.
         Článok 2
         Toto rozhodnutie nadobúda účinnosť dňom, keď si zmluvné strany vymenia písomné oznámenia o ukončení svojich právnych postupov.
         Článok 1 sa uplatňuje od 1. júla 2009.

            V Bruseli

                  Za spoločný výbor

                  predseda


title: Rozhodnutie Rady z 28. septembra 1987 o uzatvorení dodatkového protokolu k Dohode o spolupráci medzi Európskym hospodárskym spoločenstvom a Libanonskou republikou

text:
Dôležité právne oznámenie

|

31987D0513

Úradný vestník L 297 , 21/10/1987 S. 0028 - 0028 Fínske špeciálne vydanie: Kapitola 11 Zväzok 13 S. 0063  Švédske špeciálne vydanie: Kapitola 11 Zväzok 13 S. 0063

		Rozhodnutie Radyz 28. septembra 1987o uzatvorení dodatkového protokolu k Dohode o spolupráci medzi Európskym hospodárskym spoločenstvom a Libanonskou republikou(87/513/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 238,so zreteľom na odporúčanie Komisie,so zreteľom na súhlas Európskeho parlamentu, [1]keďže dodatkový protokol k Dohode o spolupráci medzi Európskym hospodárskym spoločenstvom a Libanonskou republikou, [2] podpísanej v Bruseli 3. mája 1977, by sa mal schváliť,ROZHODLA TAKTO:Článok 1Dodatkový protokol k Dohode o spolupráci medzi Európskym hospodárskym spoločenstvom a Libanonskou republikou sa týmto schvaľuje v mene spoločenstva.Text protokolu je pripojený k tomuto rozhodnutiu.Článok 2Predseda Rady predloží notifikáciu stanovenú v článku 5 protokolu. [3]Článok 3Toto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev.V Bruseli 28. septembra 1987Za RadupredsedaB. Haarder[1] Súhlas doručený 16. septembra 1987 (zatiaľ neuverejnený v úradnom vestníku).[2] Ú. v. ES L 267, 27.9.1978, s. 2.[3] Deň nadobudnutia platnosti protokolu uverejní Generálny sekretariát Rady v Úradnom vestníku Európskych spoločenstiev.--------------------------------------------------


title: 2006/212/ES: Rozhodnutie Rady zo  14. marca 2006 , ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Österreichische Nationalbank

text:
               16.3.2006

               SK

               Úradný vestník Európskej únie

               L 79/25

      ROZHODNUTIE RADY

   zo 14. marca 2006,
   ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Österreichische Nationalbank
   (2006/212/ES)
   RADA EURÓPSKEJ ÚNIE,
   so zreteľom na Protokol o Štatúte Európskeho systému centrálnych bánk a Európskej centrálnej banky, pripojený k Zmluve o založení Európskeho spoločenstva, a najmä na jej článok 27 ods. 1,
   so zreteľom na odporúčanie Európskej centrálnej banky ECB/2006/1 z 1. februára 2006 Rade Európskej únie o externých audítoroch Österreichische Nationalbank (1),
   keďže:

               (1)

               Audity účtov Európskej centrálnej banky (ECB) a národných centrálnych bánk Eurosystému majú vykonávať nezávislí externí audítori, ktorých odporúča Rada guvernérov ECB a schvaľuje Rada Európskej únie.

               (2)

               Podľa článku 37 ods. 1 spolkového zákona o Österreichische Nationalbank volí valné zhromaždenie Österreichische Nationalbank (ÖNB) každý rok dvoch audítorov a dvoch náhradných audítorov. Náhradní audítori budú poverení vykonať audit iba v prípade, keď ho nemôžu vykonať audítori.

               (3)

               Mandát súčasných externých audítorov ÖNB sa nemôže po vykonaní auditu za rozpočtový rok 2005 obnoviť na ďalšie funkčné obdobie. Preto je nevyhnutné vymenovať externých audítorov od rozpočtového roku 2006.

               (4)

               ÖNB vybrala za svojich nových externých audítorov spoločnosti KPMG Alpen-Treuhand GmbH, TPA Horwath Wirtschaftsprüfung GmbH, Moore Stephens Austria Wirtschaftsprüfungsgesellschaft mbH a BDO Auxilia Treuhand GmbH v súlade s právnymi predpismi o verejnom obstarávaní Spoločenstva a Rakúska a ECB je toho názoru, že títo audítori spĺňajú podmienky nevyhnutné na vymenovanie.

               (5)

               Rada guvernérov ECB odporučila, aby sa mohol každý rok obnoviť mandát externých audítorov, pričom nepresiahne celkové obdobie piatich rokov.

               (6)

               Je vhodné postupovať podľa odporúčania Rady guvernérov ECB a zodpovedajúcim spôsobom zmeniť a doplniť rozhodnutie Rady 1999/70/ES (2),

         ROZHODLA TAKTO:
   Článok 1
   Článok 1 ods. 9 rozhodnutia 1999/70/ES sa nahrádza takto:

      „9.   Týmto sa schvaľujú spoločne KPMG Alpen-Treuhand GmbH a TPA Horwath Wirtschaftsprüfung GmbH za externých audítorov Österreichische Nationalbank na rozpočtový rok 2006.
      Moore Stephens Austria Wirtschaftsprüfungsgesellschaft mbH a BDO Auxilia Treuhand GmbH sa týmto schvaľujú spoločne za náhradných audítorov ÖNB na rozpočtový rok 2006.
      Tento mandát možno každý rok obnoviť, pričom nepresiahne celkové obdobie piatich rokov a skončí sa najneskôr rozpočtovým rokom 2010.“

   Článok 2
   Toto rozhodnutie sa oznámi Európskej centrálnej banke.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 14. marca 2006

            Za Radu

            predseda

         K.-H. GRASSER

      (1)  Ú. v. EÚ C 34, 10.2.2006, s. 30.

      (2)  Ú. v. ES L 22, 29.1.1999, s. 69. Rozhodnutie naposledy zmenené a doplnené rozhodnutím 2005/866/ES (Ú. v. EÚ L 318, 6.12.2005, s. 25).